CELEX: 62019TN0670
Language: hu
Date: 2019-10-01 00:00:00
Title: T-670/19. sz. ügy: 2019. október 1-jén benyújtott kereset – FG kontra Parlament

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/95
            
         
      2019. október 1-jén benyújtott kereset – FG kontra Parlament
      (T-670/19. sz. ügy)
      (2019/C 399/114)
      Az eljárás nyelve: francia
      
         Felek
      
      
         Felperes: FG (képviselők: L. Levi és M. Vandenbussche ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg, hogy a jelen kereset elfogadható és megalapozott;
               
            következésképpen
      
                  —
               
               
                  semmisítse meg a felperes pályázatát elutasító határozatot és a [bizalmas] (1) állásra [bizalmas]-t kinevező határozatot;
               
            
                  —
               
               
                  amennyiben ez szükséges, semmisítse meg a panaszát elutasító 2019. június 21-i határozatot;
               
            
                  —
               
               
                  rendelje el a felperest ért, a keresetlevélben részletezett vagyoni kár megtérítését;
               
            
                  —
               
               
                  a felperest ért nem vagyoni kár megtérítéseként ítéljen meg ex aequo et bono és ideiglenesen 10 000 euróban meghatározott összeget;
               
            
                  —
               
               
                  pervezető intézkedések keretében kötelezze az alperest az alábbiak bemutatására:
                  
                              —
                           
                           
                              az elbeszélgetésekről készült teljes jelentés és a tanácsadó bizottság ajánlása;
                           
                        
                              —
                           
                           
                              az elbeszélgetéseken a pályázók által érintett témák listája;
                           
                        
                              —
                           
                           
                              az érdemek értékelési szempontjainak a tanácsadó bizottság és adott esetben az kinevezésre jogosult hatóság által használt listája;
                           
                        
                              —
                           
                           
                              az Elnökségnek a felvételről szóló határozatra vonatkozó megbeszélésének jegyzőkönyve;
                           
                        
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első jogalap az indokolási kötelezettség megsértésére vonatkozik.
               
            
                  2.
               
               
                  A második jogalap a 2000. május 16-i határozat és az álláshirdetés 6. cikkének jogellenességére vonatkozik annyiban, amennyiben azok sértik a megfelelő ügyintézés, a jogbiztonság és a hátrányos megkülönböztetés elveit, valamint az Európai Unió tisztviselői személyzeti szabályzatának 27. cikkét. Mindenesetre a jelen ügyben követett felvételi eljárás az alábbi indokok miatt jogellenes.
                  
                              —
                           
                           
                              Először is a kinevezésre jogosult hatósággal nem közölték a bizottságnak a pályázók érdemeire vonatkozó teljes véleményét, amikor a kinevezésre vonatkozó határozatát meg kellett hoznia, vagyis választania kellett. Ez továbbá azt jelenti, hogy az említett érdemeket nem értékelte előre meghatározott (és a fortiori közölt), objektív és átlátható szempontok alapján sem a bizottság, sem a kinevezésre jogosult hatóság.
                           
                        
                              —
                           
                           
                              Másodszor az elbeszélgetésekről készült jelentést kísérő ajánlás nem különösebben pontos. A bizottság az elbeszélgetésről készült jelentés elkészítésére szorítkozik, azonban a 2000. május 16-i határozat nem írja elő, hogy a bizottság az elbeszélgetések alkalmával összehasonlítja az érdemeket. A 2000. május 16-i határozat azt sem pontosítja, hogy az Elnökségnek kinevezésre jogosult hatóságként eljárva e célból szempontokat kell meghatároznia, különösen mivel úgy tűnik, hogy az Elnökség nem fért hozzá a bizottság által kidolgozott szempontokhoz, akár léteznek azok, akár nem.
                           
                        
                              —
                           
                           
                              Harmadszor a 2000. május 16-i határozat nem pontosítja, hogy a kinevezésre jogosult hatóság rendelkezik a pályázók összes aktájával. Noha az alperes azt állítja, hogy az Elnökség tagjainak rendelkezésére álltak a pályázók személyes aktái, azt nem állítja, hogy e tagok ténylegesen betekintettek ezen aktákba és különösen a felperesébe.
                           
                        
                              —
                           
                           
                              Negyedszer a 2000. május 16-i határozat nem írja elő a bizottság és a kinevezésre jogosult hatóság által az érdemek megvizsgálása és összehasonlítása céljából kidolgozott szempontok pályázókkal való közlését.
                           
                        
            
                  3.
               
               
                  A harmadik jogalap nyilvánvaló értékelési hiba elkövetésére és a szolgálati érdek megsértésére vonatkozik. A felperes e tekintetben azt állítja, hogy [bizalmas] kinevezésével a [bizalmas] állásba a kinevezésre jogosult hatóság nyilvánvaló értékelési hibát követett el, amely mind az álláshirdetés feltételeinek tiszteletben tartására, mind [bizalmas] és a felperes érdemeinek összehasonlítására vonatkozik. A kinevezésre jogosult hatóság továbbá nyilvánvalóan megsértette a szolgálati érdeket.
               
            
                  4.
               
               
                  A negyedik jogalap a megtámadott határozatok tekintetében a tárgyilagosság és a pártatlanság elveinek, valamint az Európai Unió Alapjogi Chartája 41. cikkének megsértésére, továbbá hatáskörrel való visszaélésre vonatkozik.
               
            
                  5.
               
               
                  Az ötödik jogalap a gondoskodási kötelezettség megsértésére vonatkozik.
               
            
         (1)  Kitakart bizalmas adatok.